Folketing
2002-02-01

Fru Tove Videbæk er bekendt med, at regeringen, der sad indtil den 20. november eller lidt længere, inviterede til drøftelser af det, fru Tove Videbæk kalder dødepakken. Vi har et oplæg, og det drøftede vi på det tidspunkt. Vi blev ikke færdige med drøftelserne med forligspartierne om finansieringen af en ændring. Nu har jeg så sagt ændringer, for det er ikke en afskaffelse, vi lægger op til. Vi lægger op til, at tilbagebetalingen af allerede udbetalt pension ikke skal finde sted for efterlevende ægtefælle eller samlever. Vi vil også gerne afskaffe ansøgningen til efterlevelsesydelsen, en ansøgning, som for mange er unødig kompliceret, uden at den fører til nogen ændrede udbetaling. Det håber vi at vi kan gøre meget enklere, sådan at man bruger de oplysninger, der allerede er. Fru Aase D. Madsen spørger meget specifikt, men når jeg ikke nævner sådan meget specifikke sager om henholdsvis varmehjælp og personlige tillæg, er det jo, fordi det er en hel finanslov, vi skal behandle.